Hajnalcsillag

A Hajnalcsillag a Vörös lázadás trilógia utolsó kötete. A kezdeti prológusa összeköti az Arany háború cselekményeivel, majd körülbelül 1 év távlatából folytatja azt.

A Vörös lázadás trilógia utolsó részében, az elsöprő erejű és azonnal beszippantó Hajnalcsillagban már nem csak a tétek, de a világ is óriási: bődületes üldözési jelenetek és a háttérben csendben megvívott riválisharcok váltják egymást fénysebességgel, a filmszerű párbeszédek pedig rég nem látott eredetiséggel gerjesztik a feszültséget.

Pierce Brown a Vörös lázadás-trilógiával robbant be 2014-ben a sci-fibe, és a hirtelen sikerének köszönhetően mára olvasók milliói rajonganak érte a világ minden táján. A Hajnalcsillag a megkoronázása e diadalmenetnek, egyben méltó befejezése az utóbbi évek legnépszerűbb sci-fi sorozatának.

## Fülszöveg

Darrow békében élt, de az ellenségei háborúba kényszerítették. Az Arany uralkodók felakasztották a feleségét, és rabszolgasorba taszították a népét. Ő azonban nem törődött bele a sorsába, nem adta fel: mindent kockáztatva beépült az Aranyak közé, és lehetetlent nem ismerve harcolt és élt túl mindent, hogy végül elindíthassa a forradalmat, ami darabjaira szedi a marsi rendszert.

MOST ELJÖTT AZ IDŐ, A FORRADALOM KEZDETÉT VESZI.

## Tartalom

\* FIGYELEM\* Ez egy spoilerrel kitöltött szakasz. Arra szánták, hogy inkább referenciának szolgáljanak azok számára, akik már elolvasták a könyvet, és szükségük van információkra lehetséges projektekhez vagy egy frissítőhöz a történetben. Ez semmiképpen sem jelenti a könyv elolvasásának alternatíváját. A könyv kitűnő. Menj, olvasd el!

* Első rész: Tövisek
* Második rész: Harag
* Harmadik rész: Dicsőség
* Negyedik rész: Csillagok
* Epilógus

Darrow Diadalmenetén való árulás után a Mars Aratóját egy kis sötét dobozban tartották fogva a gondolataival. A sötétségben való elszigeteltség megtöri őt. Veszekedik önmagával, könyörög Eóhoz, és halucinál mindenfélét. Darrow pontosan nem tudja, hogy mennyi ideje van fogvatartva. A fogvatartója, a Sakál elérte ezzel a kínzással azt, hogy Darrow feladja Árész Fiait és elárulja, hol tartózkodnak a családtagjai is.

Családja feladása után a Sakál nem tartja a szavát és tovább kínozza Darrow-t, hogy egyéb hasznos információt is megtudjon. Darrow úgy dönt, hogy megöli magát. Amint elkezdi a fejét a doboz falába verni, a doboz talapzata emelkedni kezd. A fény elvakítja és összezavarja őt. A padló nem emelkedik tovább. Darrow még mindig nem lát mindent a fény miatt, de legalább már végtagjait ki tudja nyújtóztatni. Nyújtózkodása közben belerúg pár dologba, ami úgy csörömpöl, mint egy étkészlet. Darrow ugyanis a kis cellájából a Sakál vacsorapartyjára emelkedett ki teljesen pucéran. A vacsorán a Sakál, Aja au Grimmus, Antonia au Severus-Julii, Lilath au Faran, az exVonító Bogáncs és Cassius au Bellona volt jelen. Egy kicsit meghökkennek azon, hogy hogyan tartotta fogva a Mars főKormányzója Darrow-t, de nem sajnálják. Csak egyetlen ember mutat szánalmat a megtört Arató irányába, mégpedig Cassius. Darrow megtudja, hogy Atticában vannak. Azt is meghallja, hogy Árész Fiait még nem kapták el, és tudomásuk szerint Tinosban tartózkodnak, amit viszont nem találnak. Aja megmondja a Sakálnak, hogy innentől kezdve a Vörös az Uralkodó rabja lesz. A Sakál behív két őrt, hogy készítsék fel Darrow-t az átszállításra.

A szállítás előtt három Szürke megmosdatja Darrow-t. Az egyik kekeckedik Darrow-val, a másik tanácsokat ad a nagyobb hatás érdekében, a harmadik csak a háttérben figyel. Közben megérkezik egy Sárga is, hogy leellenőrizze, hogy a legyengült Darrow kibírja-e az utat. Egyszercsak az egyik Szürke centuriának felrobban a fél feje. A közelben tartózkodó Obszidiánok berobognak, de egyből elszáll az ő fejük is. A teremben Darrow marad két Szürkével. Ez a két Szürke, Trigg ti Nakamura és Holiday ti Nakamura, leveszi Darrow bilincseit és szájmaszkját. Megmondják neki, hogy Árész küldte őket, hogy szabadítsák ki. Darrow-nak odaadják azt a beretvát, amit Darrow Musztángtól kapott, majd felhívják Árészt is, hogy végleg elüzzék Darrow kétségeit. Darrow kap a Szürkéktől egy koktélt, ami erőt ad neki.

Szökés közben a liftben találkoznak Vixus au Sarnával, akitől megtudják, hogy Victra él, és melyik szobában raboskodik. A Nakamurák nem akarják kockáztatni küldetésüket, de Darrow elindul Victráért, így követik. Victrát szintén kínozták. Kínzása Darrow kínzásának ellentéte volt, fénnyel és hanggal tették. Ráadásul Victra deréktól lefelé lebénult. Darrow-ék megöltek egy Arany őrt, bezárták Victra cellájába és elintultak Victrával.

Azonban észrevették, hogy szökni próbálnak, így Holidayéknek muszáj volt a C tervhez folyamodniuk. Már kijutottak a felszínre, amikor a Sakál emberei, Aja és Cassius utoléri őket. Egy gellert kapott lövedék eltalálja Holiday tüdejét. Trigg hátramarad, hogy fedezze nővérét, de Aja elkapja őt, és felnyársalja beretvájára. Próbálja meggyőzni Darrow-t, hogy adja fel magát, és mikor nem teszi, akkor a haldokló Trigget a szakadékba hajítja. Közben megérkezik az erősítés Darrow-éknak. Sevro felkapja Victrát, Ragnar pedig Darrow-t és Holiday-t. Ajáék egy EMP gránátot dob utánuk, ami miatt Darrow elveszíti eszméletét.

Darrow egy korházszobában tér magához anyja, nagybátyja és Táncos társaságában. Megtudja Naroltól, hogy Tinosban, Árész városában vannak, és, hogy Sevro és Ragnar jól vannak. Táncos elmondja neki, hogy Harmónia abban igazat mondott, hogy megtámadták őket, de megölni már nem tudták. Tudatják Darrow-val, hogy úgy egy éve az Uralkodó élő adásban "kivégeztette" Darrow-t. Erre Sevro úgy reagált, hogy a kivégzés közben meghekkelték az adást és lejátszották Darrow átfaragását. Darrow anyja és Sevro azonban úgy érezte, hogy Darrow még nem halt meg, ezért is keresték folyamatosan. Táncos elköszön Darrow-tól és megígérte neki, hogy holnap találkoznak, mert a mai nap a családjáé.

Darrow-t betolják abba a szobába, ahol a családja lakik. Bátyja, Kieran egyből felpattan és odarohan öccséhez. Leanna lassabban közeledik Darrow-hoz. Majd Kieran 5 gyereke is megrohamozza Darrow-t, végül pedig Dio jelenik meg, karjában egy csecsemővel. Odaadja a babát Darrow-nak, aki a karjaiban nyugodtan alszik, amíg a család beszélget.

Másnap Sevro és Ragnar elviszi Darrow-t, hogy megmutassák neki Tinos városát. Árésznak rengeteg dolga van mostanában, egyre több Vöröst hoz a menedékbe, ami miatt az emberek nagyja éhezik. Sevro elmondja Darrow-nak, hogy ha úgy hozza a sors, ő akar végezni Cassiusszal, mert a bongyorhajú ölte meg az apját, Fitchnert. A gyors városnézés után egy tanácskozáson vesznek részt, melyen elmesélik Darrow-nak az elmúlt év legfontosabb történéseit és felfedezéseit.

Árész fiai kiderítették, hogy a Diadalmeneten történő harc nem csak Darrow ellen irányult, de az Uralkodó a peremi riválisát, Revus au Raa-t is el akarta pusztítani. A Lunán tartózkodó Holdurak gyermekeit is foglyul ejtette, amire a perem a Második Holdlázadással válaszoltak. Octavia erre elküldte a Kard Ármádiájának Imperátorává kinevezett Roque au Fabii-t, hogy győzze le a Holdurak flottáját. Musztáng a Telemanusokkal a Holdurakat segítette, de miután Roque legyőzte őket, eltűntek. Mindeközben a Marson a Sakál olyan Vörös bányákat kezdett kiirtani, amik már kisebbfajta lázadást mutattak. Erre válaszul északon a Harmónia vezette Vörös Légió is elkezdett minden felsőSzínbe tartozót legyilkolni.

A megbeszélés után Darrow elmegy meglátogani Victrát, hogy meggátolja egy újabb barátság széthullását. Darrow felajánlja, hogy Mickey, a Húsfaragó helyre tudja hozni őt, ha csatlakozik a Fiakhoz. Victra belemegy ebbe, de megígéri, hogy akkor is bosszút fog állni.

Mickey megfaragta Darrow-t és Victrát. A faragás után jó ideig az edzőteremben tengették napjaikat, hogy az erőnlétüket is visszanyerjék. A Vonítók viszont még nem fogadták be őket. Rátermettségüket bizonyítaniuk kell, és eddig csak a Vonítók B osztályában, a Narol vezette Lándzsaviperákban kapnak helyet. Egyik éjjel azonban egy zsákot húznak Darrow, Victra és Holiday fejére, és miután elvégzik a beavatás feladatait, teljesjogú Vonítóvá válnak.

Első küldetésük az, hogy elrabolják a Társadalom leggazdagabb emberét, Quicksilvert. Sevro azt is tervezi, hogy miután elrabolták a célszeményt, felrobbantják a Phobosz holdat, ahol a Társadalom kibányászott Hélium-3 nagy részét tárolja. Darrow nem ért egyet ezzel a tervvel, mert ezzel rengeteg aljSzínű ember odaveszne, ezért kételkedni kezd barátja vezetői képességeiben. A csapat közben talál egy Rózsaszínt Quicksilver hálójában. Darrow rájön, hogy ez a Rózsaszín nem más, mint Matteo, aki az Aranyak etikettjét tanította neki. Sevro meg akarja ölni Matteot, mert nem árulja el hol van Quicksilver, de Darrow megakadályozza ezt.

Egy szinttel lejjebb rengeteg zsoldost találnak egy hatalmas ajtó előtt. Megölik az őröket, majd berontanak a terembe. A konferenciaterem ajtajával szemben Quicksilvert, a terem egyik oldalán Cassius au Bellonát, Moira au Grimmust, és a Halál Lovagját, a másik oldalán Kavax au Telemanust, Daxo au Telemanust és Musztángot találják. Sevro utasítja a teremben lévőket, hogy ne mozduljanak, de nem így tesznek. Quicksilver kiabálja, hogy ez egy diplomáciai megbeszélés, ezért ne támadjanak. Mégis kitör a harc. A harc hevében a csapat az Aratótól kér tanácsokat. Mivel Sevronak nem tetszik az, amit Darrow mond, lekapcsolja a hálózatról őt. Darrow megöli Moirát, az Uralkodó egyik Fúriáját, Ragnar megöli a Halál Lovagját. Közben Quicksilver kijutott a teremből. Ragnar a Telemanusokkal vív, Darrow épp a segítségére sietne, amikor Musztáng rátámad. Darrow sisakja széttörik, így Musztáng láthatja a támadója arcát. Meglepetten néz Darrow-ra, majd elmondja Darrow-nak, hogy Orion vele van, a Pax is megvan még, és, hogy ne bántsák Kavaxot, majd Daxoval elmenekül.

A mészárlás végeztével összegyűlik a csapat, megtalálják az eszméletlenül heverő Quicksilvert is. Hívják Holidayt, hogy hozhatja a hajót, hogy elmehessenek a főhadiszállásukra. Míg várják a hajót, megérkeznek Quicksilver őrrobotjai és felborítják az épület gravitációját. Ragnar szétlövi az ablakot. A csapat a nyomáskülönbség miatt kirepülnek az ablakon, de Holiday épp időben terem ott, és összeszedi őket. A főhadiszálláson Sevro és Darrow kivallatja Quicksilvert. Megtudják, hogy ő is közéjük tartozik, ugyanis ő volt Fitchner csendestársa. Sevro még mindig fel akarja robbantani a holdat. Darrow-val összevesznek ezen, majd ez a veszekedés bunyóba torkollik. A bunyó végén Sevro elmondja Darrow-nak, hogy túl nagy rajta a teher és nem tudja mit is kéne csinálnia. Arra jutnak, hogy Darrow-nak vissza kéne vennie a stratégiai kérdések irányítását.

Darrow egyből kitalál egy tervet. Rá akarja venni a holdon élő aljSzíneket, hogy lázadjanak fel és vegyék át a hatalmat a holdon. Beszédet mond, fegyvert ad az embereknek és ők sikeresen átveszik az irányítást. A terv második része az, hogy Ragnarral és Holidayjel elmennek a Mars déli sarkvidékére, Ragnar otthonába. Az indulás előtt azonban találkoznak Musztánggal. Darrow félrevonul vele és beszélgetnek. Musztáng be akarja bizonyítani Darrow-nak, hogy hisz Eo álmában. Továbbá felajánlja, hogy ha Darrow bebizonyítja neki, hogy építeni is tud, akkor a Lázadásban segítségére lesz. Darrow beleegyezik, és együtt indulnak tovább.

A sarkvidéken azt akarják elérni, hogy Ragnar meggyőzze anyját, Alia Hófecskét, hogy adja oda Obszidiánjait a Lázadásnak, és akkor szabadok lesznek. Útközben azonban Cassius Ajával megtámadja őket, így a hajójuk lezuhan egy jeges tóba. Elkezdik keresni a másik hajót, ugynis a zuhanás előtt Ragnarnak sikerül lelőnie azt. Rátalálnak a roncsokra, emellett pár megcsócsált Aranyat is látnak. Ragnar elmondja nekik, hogy ez a kannibál Falók területe, akik abban hisznek, hogy ha Aranyak húsát eszik, akkor Aranyként születnek újjá. Követik Cassiusék nyomát és felállítanak egy csapdát számukra. Holiday messziről figyeli őket és leszedi a Szürke zsoldost, Darrow Cassiusszal küzd, Ragnar Ajával harcol. Musztáng nyillal nyakon lövi Cassiust, majd Darrow-val megfordulnak, hogy segítsenek Ragnarnak Aja ellen. Épp akkor fordulnak a küzdelem felé, mikor Aja kettévágja Ragnar gerincét. Darrow ráront Ajára, közben Musztáng nyilakkal lő rá. Aja a szakadák szélén állva megpillant az égen valamit, majd belezuhan a szakadékba.

Darrow visszafut haldokló óriásához. Ragnar nővérét szólítgatja, aki leereszkedik az égből a griffjén. Magához hívja Csendes Sefit. Ragnar visszaemlékezik a régi időkre, mikor Sefit tanította. Megkérdi tőle, hogy eljutottak-e hozzá a küldöttei, Sefi bólint. Ragnar Darrow-nak megmondja az Aranyak nyelvén, hogy nővére ne értse, hogy a szavakkal nem ér majd el semmit. Halála előtt Sefi bátyja kezébe akarja adni fegyverét, hogy harcosként haljon meg, de Ragnar elutasítja ezt. Megmondja Sefinek, hogy szóljon ennél többről az élete. Ragnar Volarus szeme a messzeségbe réved és elhagyja ezt a világot.

Sefi elviszi a három utazót, a sebesült Cassiust és Ragnar holttestét hazájába Alia Hófecskéhez. Darrow és Musztáng próbálja meggyőzni a Valkűrök Királynőjét, de nem járnak sikerrel. Rájönnek, hogy Ragnar igazából nem tárgyalni akart vele, hanem megölni, hogy elérje célját. Alia letartóztatja Musztángékat. Darrow találkozik még hét láncra vert Obszidiánnal, akik Ragnar barátai voltak. Musztánggal kitalálnak egy tervet, hogy hogyan tudnák mégis eléri céljukat, ha nem is Alia, de Sefi segítségével. Alia elküldi Sefit a "foglyokkal" Azgarba, az Istenek otthonába. Darrow és Musztáng Azgarban azonban leveszik bilincseiket és megölik az "Isteneket". Ezzel bebizonyítják Sefinek, hogy az isteneik hamisak. Sefi visszatér Aliához Darrow, Musztáng és Holiday kíséretében. Megmutatják a Valkürök népének a megölt isteneket. Sefi ezután megöli anyját, és átveszi a koronáját. Kijelenti, hogy a Valkűrök részt vesztnek a háborúban.

Amíg Darrow a sarkvidéken tevékenykedik, addig Sevro a Phoboson harcol. Darrow terve tökéletesen bevált, hiszen azt feltételezte, hogy a Sakál flottája majd eljön visszavenni a hold irányítását. Sevro a csapattal vár, és amikor a hajók majdnem teljesen üresek, elfoglalják őket.

Míg a Sakál figyelmét lefoglalják a Phoboszon történtek, addig a Lázadás összzegyűjti az Obszidiánokat. Legtöbbjüket Tinosba viszik, ám a legnagyobb harcosok Darrow-val tartanak. Tinosban Musztáng beszélget Darrow családjával. Elmeséli az Intézetbenli közös kaladjaikat, majd megkéri Deannát, hogy meséljen a gyerek Darrow-ról. Deanna elmeséli, hogy Darrow kiskorában kapott az apjától egy órát, de mikor a bátyja megbetegedett, elcserélte gyógyszerért. A családi csevegés után Holiday értesíti Darrow-t, hogy a Bellona csak vele hajlandó beszélni. Darrow a beszélgetés közben megtudja Cassiustól, hogy az a tárgyalás Quicksilvernél miről is szólt. Emellett Cassius elárulja, hogy egy hatalmas adagnyi nukleáris robbanóanyagot lopott el valaki. Az Uralkodó úgy hitte, hogy Árész Fiai tették, de ezek szerint a Sakál lopta el.

Ezután a fontos megtudott információ után Darrow a csapattal elindul a Peremre, hogy szembeszálljon a Kard Ármádiájával, azaz Roque-kal és hadnagyaival Antoniával és Bogánccsal. Az odafelé vezető úton Ragnar holttestét kilövik a Napba, majd találkoznak Orionnal, a Pax kapitányával. Darrow és Musztáng találkát egyeztetett a Holdurak vezetőjével, Romulus au Raaval. A várakozóhelyükre azonban nem ő, hanem nővére, Vela au Raa érkezik, és elviszi őket Romulus otthonába.

Romulus először csak Musztánggal kíván beszélni, így Darrow kinn marad az udvaron. Itt találkozik Romulus egyik lányával, aki elmondja Darrow-nak, hogy a családban az a hagyomány, hogy aki nem Páratlan Sebhelyes, annak nem lehetnek még szolgálói. Romulus megérkezik, és megkérdezi Darrow-t, hogy igaz-e, amit a lánya haláláról mondanak. Darrow elmesél, hogy mi történt ott a Diadala napján. Romulusnak fáj az igazság, de megköszöni Darrow öszinteségét, majd behívja a tárgyalásra. A tárgyaláson Darrow, Musztáng, Romulus, Vela, Roque és a Holdurak vannak jelen. Roque próbálja meggyözni a peremieket, hogy a béke a legjobb megoldás. Darrow elmondja Romulusnak, amit megtudott a nukleáris robbanóanyagokról. Roque meglepődik ezen, nem tudja tovább irányítani a tárgyalást. Musztáng bizonyítékul odaadja Romulusnak a kargépét, hogy nézze meg saját maga a raktárat, ami közel van a Peremhez. A Holdurak felidézték Rhea elpusztítását, és szövetséget kötnek Darrow-val az Uralkodó ellen.

Darrow tudja, hogy Roque egy igen sikeres hadúr, és csak nagyon cselesen fogja tudni legyőzni. Darrow szétosztotta egységekre a csapatot. Maga mellé osztotta be Sefit, de Victra is csatlakozott hozzá, hogy segítse. A harc kezdete előtt Musztáng megígérteti Darrow-val, hogy épségben visszatér hozzá. A harcban Darrow feláldozza saját hajóját, Paxot, hogy karomFúrókon lovagolva betörhessen Roque hajójára, a Kolosszusra. A folyosókon folyt ádáz harc után Roque egyik Rózsaszín szolgálója beengedte őket a parancsnoki hídra. Ragaszkodván az Arany becsületéhez, Roque inkább elveszi saját életét a parancsnoki hídon, minthogy börtönbe kerüljön, vagy hogy le kelljen térdelnie Darrow előtt. Darrow ezzel elfoglalta Roque zászlóshajóját. Kiadja a parancsot, hogy támadjanak a Ganümédesz hajógyáraira. Romulus felhívja Darrow-t, hogy hogy haladnak. Darrow eljátsza, hogy még a folyosókon harcol, és megígéri, hogy megpróbálja megakadályozni "Roque támadását". Victra átveszi a terhet és ő adja ki a végző tüzelési parancsot. A harc végén Darrow megkéri Sefit, hogy adjon egy nevet az elfoglalt hajónak. Sefi a 'Tyr Morga' nevet adja neki, ami annyit jelent, Hajnalcsillag.

A harc után Darrow-ék a Mars felé veszik az irányt. Útközben méltó temetést adnak Roque-nak, kilövik a Napba. Darrow leül beszélgetni a még mindig rab Cassiusszal. Elmondják, hogy már mindketten belefáradtak a harcokba. Darrow mesél egy keveset a családjáról is régi barátjának. Mielőtt visszavitetné Cassiust a cellájába, ad neki egy holoKockát, melyen az a felvétel található, amin a Sakál és az Uralkodó kiirtotta a családját. Közben Victra a flottát megelőzve üldözi és elkapja húga, Antonia hajóit. A hajóbörtönben külön cellákba zárják be Antóniát és az exVnító Bogáncsot. Bogáncs kéri Sevrot és Darow-t, hogy bocsássanak meg neki. Bogáncs el akarja mondani az összes információt, ami segítheti Darrow-ékat a háborúban, de Antonia csellel ráveszi Bogáncsot, hogy közelebb lépjen hozzá. Ekkor megragadja a volt Vonító fejét, és szétzúzza a rácsokon. Victra berohan húga cellájába, és jól szétveri az arcát. Csak akkor hagyja abba, amikor Sevro elvonszolja őt. Victra szörnyetegnek érzi magát, és elmondja Sevronak, hogy a titkos találkáiknak vége. Darrow, Musztáng, Sevro és a többi Vonító felidéz pár jó emléket Bogáncsról, majd méltón Ragnar és Roque után küldik a Napba.

Sefi hátsó szándékokkal felbuzdítja Obszidiánjait, hogy a gyilkos Cassius au Bellonát fel kell akasztani. Musztáng próbálta megállítani őket, ezért láncra verték őt. Darrow próbálja meggyőzni az Obszidiánokat, hogy hagyják abba, de nem hallgatnak rá. Sefivel is beszél, de ő sem hallgat rá. Csak Sevro van rájuk hatással. Elmondja az Obszidiánoknak, hogy a gyilkosok sorsa valóban ez, majd bevallja, hogy ő, Árész is egy gyilkos. Nyakába veszi a hurkot, majd leugrik, hogy feszüljön a kötél. Az Obszidiánok azoban Árész követői, így elvágják a kötelet. Sevro rekedtes hangon elmeséli az Obszidiánoknak, hogy Eo és Fitchner nem ismérték egymást, de az álmaik megegyeztek. A szeretteikért éltek, és nem a bosszú hajtotta őket. Cassius megölte Sevro apját, de Sevro megbocsájt neki, mert ezt csak félelmében tette Cassius. Az öngyilkossággal felérő tette után elviszik Sevrot a korházba. Sefi ezzel a kis lázadással azt érte el, hogy az egész Obszidián nép Királynője lett.

Victra szíve majd meghasadt, mikor látta Sevrot felakasztva. Épp ezért korházi szobában Vicra eljegyzi Sevrot. Victra megkéri Sevrot, hogy az Arany hagyományokat félretéve inkább a Barca Ház neve alatt keljenek egybe. A lagzijukat a Hajnalcsillagon tartotják és hatalmas bulit csapnak. Az ittas állapotban lévő Bohócnak megmondja Darrow, hogy ne csak nézze, hanem lépjen már és beszéljen Kaviccsal. Holiday félrehívja Darrow-t, hogy sürgős üzenet jött a Sakáltól. Ebben az üzenetben a Sakál főbe lövi Darrow nagybátyját, Narolt. Musztáng követte Darrow-t, és miután a fiú látta szeretett nagybátyja kivégzését, odasétált mellé, és jól beolvasott a bátyjának. A hívás után Musztáng érdeklődik Darrow hogyléte felől, majd javasolja, hogy térjenek vissza a buliba. Darrow nem akar még visszatérni, hisz minden, amire szüksége van, az most ott van vele.

Időközben a Darrow vezette Vörös Ármádia elért a Lunához. Abban reménykednek, hogy ez meglepetés lesz, és így az Uralkodót és a Sakált is el tudják majd kapni. Sevro, Musztáng és Darrow meglátogatják Cassiust. Megkérdik tőle, hogy tényleg végzett-e a háborúval, majd elengedik. Cassius azonban ahelyett, hogy elhagyná a hajót, elkapja Sevro pisztolyát, és lelövi őt. Cassius kiengedi Antoniát, akinek segítségével megbilincselik, és egy ládába zárják Musztángot és Darrow-t. Sevro hulláját is magukkal viszik. Eljutnak a hangárba, ahol felhívják Aját. Cassius elmondja, hogy életben van, megölte Árészt és láncra verte az áruló Darrow-t és Musztángot. Cassius megkérdi Aját, hogy a Mars Főkormányzója hol tartózkodik. Aja elmondja, hogy a Sakál tudta, hogy Darrow ide tart, így a Lunára jött, és hozta magával a flottáját is.

Cassius először a Sakál hajójára megy. Itt a Sakál megkéri Cassiust, hogy elégtétel fejében, emellett lefegyverzés céljából vágja le Darrow kardforgató karját. Ezek után csatlakoznak a lunai Citadella alatti bunkerben Octaviához, trónörököséhez, Lysanderhez, Ajához, két Olümposzi Lovaghoz és még pár Pretoriánus Aranyhoz. Az Uralkodó elküld pár katonát, hogy bizosítsák a terepet a bunkeren kívül. A figyelmét ezután Antonia irányába szegezi. Megkérdezi, hogy hogyan lehetséges, hogy Fabii Imperátor még nem bukott el, de ő már a Luna felé vette az irányt. Majd árulás vádjával halálra ítéli, és megadja a parancsot Ajának a kivégzésre. Antonia kivégzése után figyelme Darrow-ra irányul. Felsorolja büneit, és a kivégzését élőben akarja közvetíteni.

Sakál megkéri az Uralkodót, hogy had végezze ki ő az Aratót. Az Uralkodó megengedi neki. Sakál előkapja Sevro pisztolyát, de mikor meghúzza a ravaszt, az nem sül el. Ugyanebben a pillanatban Cassius megöli az Octavia védelmét biztosító Pretoriánusokat. A kamerák felveszik, ahogy Cassius megöli az Igazság Lovagját, és kiszabadítja Musztángot és Darrow-t. Darrow tőrt ránt, és Octaviára ront, hason szúrja. Aja közben odaér, és lerángatja Darrow-t az Uralkodóról. Darrow csatlakozni akar Musztánghoz és Cassiushoz, de a Sakál rátámad. Darrow lefejeli őt, és csatlakozik Musztángékhoz. Megöli az Öröm lovagját, majd Musztánggal és Cassiusszal együtt Ajára támadnak. A túlerő ellenére Aja könnyedén tud vívni velük, így az első adantó alkalommal Darrow odarohan Sevrohoz és feltámasztja halottaiból a Nakamurák Kígyómarás koktéljával. Sevro egy pillanatig össze van zavarodva, nem érti, hogy miért hiányzik Darrow egyik keze, de gyorsan magára talál és segít bajtársainak legyőzni Aját.

Aja meggyilkolása után Octaviához mennek, akinek utolsó szavai azok voltak, hogy állítsák meg a Sakált. Közben a Sakál is magához tér. Utasítja Lilath-ot, hogy robbantson. Darrow rájön, hogy az Intézetben rossz fegyvertől fosztotta meg a Sakált. Most azonban elkapja, és kitépi a nyelvét. Darrow felveszi a kapcsolatot Victrával, aki égi háborút folytat, és próbálja legyőzni Lilath hajóit. Darrow-ék reménykednek, hogy Lilath nem robbantja fel a maradék nukleáris bombát. Lysander mondja Darrow-éknak, hogy hívják fel a keresztapját, a  Hamu Hercegét, ő majd segíteni fog nekik. A Hamu Lovagja először nem akar segíteni, de mikor Lysander azt mondja, hogy nem árulók, hanem hódítók, és Musztáng kezébe nyomja a jogart, meggondolja magát.

A terv bevált. Lilath még 12 bombát felrobbantott, mielőtt a Vörös Ármádia legyőzte őt. Musztáng kezében a jogarral és Octavia levágott fejével lép a Szenátorok elé. Elmondja, hogy mostantól ő az Uralkodó, és vagy fejet hajtanak, vagy elhullanak mind egy szálig. Egy pillanatig senki sem mozdul, majd Darrow fejet hajt. Darrow példáját Cassius és Sevro is követi, majd a Szenátus tagjai is csatlakoznak hozzájuk.

A Hamu Lovagja visszavonul a Merkúrra a szövetségesei körébe, ugyanis nem mindenki hajtott fejett az új Uralkodó előtt. A Lunán élelemhiány és zavargások vannak, emellett a Sakál robbantgatásait is helyre kell hozni. Musztáng halálra ítéli bátyját, majd a Lunán felakasztják. Musztáng a Szürke és az Obszidián katonák támogatásával elkezdte szétverni a Színek hierarchiáját, és felszámolni az Aranyak katonai hatalmát. Továbbá feloszlatja a Minőségellenőri Testületet és a Szenátust is. Rengeteg embert felelősségre vonnak a büneikért. Sefi Holiday-jel visszatér a Marsra, hogy felszabadítsa népét. Cassiusnak elege lett a politikából. Lysandert magával viszi, amivel megmenti, hiszen a Lune név miatt őt is bűnösnek tartják. A harc vége után Mickey Virani doki segítségével visszavarrja Darrow levágott karját.

Néhány héttel később a Föld egyik tengerpartján Darrow Musztánggal beszélget. Darrow megkérdezi Musztángtól, hogy végül átment-e a teszten, melyek elé Musztáng állította. Musztáng bevallja Darrow-nak, hogy azért volt erre szükség, hogy megtudja, újra bízhat-e benne, és hogy építeni is tud-e a rombolás mellett. Közben megérkeznek a barátaik is. Szophoklész és a Telemanusok robognak le a rámpán. Utánuk Táncos és Sevroék jönnek, majd Darrow családtagjai is csatlakoznak. Darrow anyja száll le utolsóként a hajóról, karjában egy aranyhajú, kacagó kisbabát hozott. Musztáng bemutatta Darrow-nak a közös fiukat, Paxot.
Darrow megtudja, hogy Pax az Oroszláneső után kilenc hónappal született. Musztáng titokban szülte meg, majd Kavax feleségére, Niobe au Telemanusra hagyta az Aszteroidaövben és visszatért a háborúba. A békét nem csak népe és maga miatt szorgalmazta, hanem a kicsi Pax miatt is. Darrow nem haragszik Musztángra, amiért eltitkolta a fiát előle, hiszen a bizalma megingott iránta, és csak Pax érdekeit figyelte. Musztáng Tinosban Darrow anyjának elmondta az igazat, sőt, Darrownak is el akarta mondani, de Deanna azt mondta, hogy ne tegye, mert most a népnek kardra van szüksége, és nem apára. Bár a háború még nem ért véget, Darrow végre apa és hadúr is lehet. Nem csak pusztítani tud, de építhet is. Ezt Eo és Fitchner már régen látták benne. Darrow Musztáng segítségével létre tud hozni egy olyan világot, amit Eo és Fitchner is megálmodott, és amelyben Paxnak is jó lesz. Darrow megfogadja magának, hogy addig, amíg a Völgy nem szólítja, az ölébe veszi fiát, és mesél majd neki Árész dühéről, Ragnar erejéről, Cassius becsületéről, Sevro szeretetéről, Victra hűségéről és Eoról, a lányról, aki megtanította szeretni.

## Szereplők

* Lázadás és Árész Fiai
* Társadalom emberei
* Sakál emberei
* Egyéb

* Darrow au Andromedus/Arató - az Intézet Mars Házának főPrimusa, az Augustus-Ház korábbi Lándzsása
* Virginia au Augustus/Musztáng - Nero lánya, Adrius ikernővére
* Sevro au Barca/Kobold - a Vonítók vezére, Darrow hű hadnagya, Fitchner fia
* Ragnar Volarus - Darrow Pecsétese, eredetileg a Hamu Lovagjának rabszolgája, Obszidián
* Táncos - Árész főhadnagya, Vörös
* Victra au Julii - az Augustus Ház Lándzsása, Agrippina lánya, Antonia féltestvére
* Kavax au Telemanus - a Telemanus Ház feje, az Augustus Ház legnagyobb támogatója, Pax és Daxo apja
* Daxo au Telemanus - a Telemanus Ház örököse, Kavax fia, Pax bátyja
* Orion xe Aquarii - Pax kapitánya, Kék
* Deanna - Darrow anyja, Kieran anyja, Vörös
* Kieran - Darrow bátyja, Deanna fia, Vörös
* Narol - Darrow nagybátyja, Árész Fiainak tagja, a Lándzsaviperák vezére, Vörös
* Holiday ti Nakamura - A XIII. Sárkány Légió volt tagja, Trigg húga, Szürke
* Trigg ti Nakamura - Legionárius, Holiday bátyja, Szürke
* Evey - Mickey korábbi szolgája, Rózsaszín
* Mickey - Húsfaragó, Lila

- Octavia au Lune - a Társadalom Uralkodója, a Hajnal Trónjának birtokosa, Lysander nagyanyja

- Lysander au Lune - a Hajnal Trónjának örököse, Octavia és Lorn unokája, Magnus keresztfia

- Magnus au Grimmus/Hamu Hercege - a Kard Ármádiájának fővezére, Rhea hold elpusztítója, Lysander keresztapja

- Aja au Grimmus - Próteuszi Lovag, a Fúriák egyike, Octavia személyi testőre

- Moira au Grimmus - a Fúriák egyike, Octavia főtanácsadója

- Cassius au Bellona - a Hajnal Lovagja, a Bellona Ház Lándzsása és örököse, Tiberius és Julia fia, Julian ikerbátyja, Karnus öccse

- Roque au Fabii - az Augustus Ház Lándzsása, A Kard Ármádiájának Imperátora

- Adrius au Augustus/Sakál - a Mars főKormányzója, Nero fia, Virginia ikerbátyja

- Antonia au Severus-Julii - a Mars Ház tagja, Julii Ház tagja, Victra féltestvére, Agrippina lánya

- Lilath au Faran - a Csontlovasok vezére, a Sakál főhadnagya az Intézet óta

- Vixus au Sarna - a Mars Ház tagja, a Csontlovasok hadnagya

- Bogáncs - volt Vonító, mostani Csontlovas, Elárulta Darrow-t a Diadala napján

- Romulus au Raa - az Io főKormányzója, a Holdurak vezére

- Regulus ag Sun/Quicksilver - rendkívül gazdag Ezüst, Árész Fiainak csendestársa

- Csendes Sefi - a Valkűrök Hadura, Alia Hófecske lánya, Ragnar húga, Obszidián

- Alia Hófecske - a Valkűrök Királynője, Ragnar és Sefi anyja, Obszidián

- Harmónia - volt Árészfi, a Vörös Légió vezére, Vörös

## Fejezetek

* Első rész: Tövisek
* Második rész: Harag
* Harmadik rész: Dicsőség
* Negyedik rész: Csillagok

1. Csak a sötét
2. Az L17L6363-as rab
3. Kígyómarás
4. 2187-es cella
5. C terv
6. Áldozatok

7. Dongók
8. Otthon
9. Árész városa
10. A háború
11. A népem
12. Julii

13. Vonítók
14. A vámpírhold
15. A vadászat
16. Az ágyas
17. Aranymészárlás
18. Mélység
19. Nyomás
20. Nézeteltérés
21. Quicksilver
22. Árész terhe
23. Az áradat

24. Hic sunt leones
25. Kivonulás
26. A jég
27. A kacagás öble
28. Lakoma
29. Vadászok
30. A csend
31. A sápadt királynő
32. Senkiföldje
33. Istenek és emberek
34. Istenölők

35. A fény
36. Pia
37. Az utolsó sas
38. A számla
39. A szív
40. Sárga-tenger
41. A HoldKirály
42. A költő

43. Újra itt
44. A szerencsések
45. A trójai csata
46. Pokolfúró
47. A pokol
48. Imperátor
49. A Kolosszus

50. Mennydörgés, villámlás
51. Pandora
52. Fogak
53. Csend
54. A Kobold és az Arany
55. Az alantas Barca-Ház
56. Fekete legyen
57. Luna
58. A fény kihuny

59. A Mars Oroszlánja
60. A sárkány torkában
61. A Vörös
62. Omnis vir lupus
63. A csend
64. Üdvöz légy!
65. A Völgy

**Epilógus**

## Galéria

angolspanyoltörökvietnámrománperzsalettnémetlengyelindonézgörögésztbulgárszerbsvédnorvégdánhollandoroszfranciaolaszkínaideluxe angolangol subterranean